stanford-oval/wikipedia huggingface dataset:
Vieraana kauhujen talossa

| Vieraana kauhujen talossa> House of Usher |
| --- | --- |

Ohjaaja:  Roger Corman
Käsikirjoittaja:  Richard Matheson
Tuottaja:  Roger Corman
Säveltäjä:  Les Baxter
Kuvaaja:  Floyd Crosby
Leikkaaja:  Anthony Carras
Pääosat:   Vincent Price  Myrna Fahey  Mark Damon 
Valmistustiedot
Valmistusmaa:  Yhdysvallat
Tuotantoyhtiö:  American International Pictures
Levittäjä:  American International Pictures
Ensi-ilta:  22. kesäkuuta 1960
Kesto:  79 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Vieraana kauhujen talossa (House of Usher) on yhdysvaltalainen vuoden 1960 kauhuelokuva, jonka ohjasi Roger Corman ja käsikirjoitti Richard Matheson Edgar Allan Poen novellin Usherin talon häviö pohjalta. Elokuvan pääosissa ovat Vincent Price, Myrna Fahey ja Mark Damon. Vuonna 2005 Vieraana kauhujen talossa valittiin National Film Registryn "kulttuurisesti, historiallisesti tai esteettisesti merkittävien" yhdysvaltalaiselokuvien luetteloon.
Tuotanto

Ohjaaja Roger Corman aloitti yhteistyönsä American International Picturesin (AIP) kanssa 1950-luvulla. Hän ohjasi yhtiölle monia b-elokuvia, jotka kuvattiin mustavalkoisina kymmenessä päivässä. Elokuvat tuottivat yleensä pienen voiton. Markkinat muuttuivat 1960-luvulle tultaessa, ja Corman onnistui vakuuttamaan AIP:n johdon rahoittamaan värielokuvan kuvaamisen, johon menisi 15 päivää. Elokuvan aiheeksi otettiin Edgar Allan Poen novelli Usherin talon häviö.
Elokuvasta Vieraana kauhujen talossa tulikin AIP:n ensimmäinen värielokuva, ja siinä esiintyi tähtinäyttelijä, Vincent Price, mikä oli pienelle elokuvastudiolle harvinaista. Elokuvan koko budjetti oli 270 000 dollaria, josta Pricen palkkaamiseen meni 50 000 dollaria. Suuremman budjetin ansiosta Corman pystyi palkkaamaan elokuvan käsikirjoittajaksikin tieteiskirjailija Richard Mathesonin.
Vieraana kauhujen talossa oli AIP:n tuottoisin elokuva siihen asti. Se keräsi kesällä 1960 lipputuloja kahden miljoonan dollarin arvosta. Seuraavana vuonna ilmestyi AIP:lta toinen Cormanin ohjaama Poe-elokuva Kuilu ja heiluri, jonka tuotannossa oli mukana iso osa Vieraana kauhujen talossa -elokuvan tuotantoryhmästä. Yhteensä Corman ohjasi lopulta seitsemän Poe-elokuvaa AIP:lle.
Näyttelijät

| 0 | 1 | 2 |
| --- | --- | --- |
|  Vincent Price  | … |  Roderick Usher   |
|  Mark Damon  | … |  Philip Winthrop   |
|  Myrna Fahey  | … |  Madeline Usher   |
|  Harry Ellerbe  | … |  Bristol   |
Aiheesta muualla

Vieraana kauhujen talossa Internet Movie Databasessa (englanniksi)
Vieraana kauhujen talossa Elonet.
Vuokralainen

Wikisanakirjassa on tähän liittyvä sananselitys: .
Vuokralainen voi tarkoittaa ainakin seuraavia:
Vuokralainen, Alfred Hitchcockin ohjaama elokuva vuodelta 1926
Vuokralainen, Roman Polańskin ohjaama elokuva vuodelta 1976
Vuokralainen, Zen Café -yhtyeen albumi vuodelta 2002.
Vuokrantuottovero

Vuokrantuottovero on aiemmin eri maissa käytössä ollut vero, jota maksoi talonomistaja saamistaan vuokratuloista tai niistä vuokratuloista, joita hän saattoi saada paikkakunnan tilanteen perusteella, jos vuokra oli sovittu kovin pieneksi. Vero soveltui käytettäväksi ainoastaan kaupunkioloissa. Sen perusteena olivat yleensä bruttotulot, joista toisinaan sai vähentää kulumis- ja korjausmenot sekä vakuutusmaksut. Velkojen korkoja ei kuitenkaan hyväksytty vähennyksiksi. Vero on ollut käytössä muun muassa Baijerissa, osissa Itävaltaa, osissa Englantia ja osissa Preussia.
Vihtakadun koulu

Vihtakadun koulu
Vihtakadun koulu on luokka-asteet 1-5
käsittävä peruskoulu Järvenpään Saunakalliossa. Koulussa on noin 130 oppilasta, ja se on oppilasmäärältään Järvenpään pienin ala-aste.
Koulu avattiin vuonna 1991 ja sen rehtorina toimii Rainer Laine.
Aiheesta muualla

Koulun kotisivut[vanhentunut linkki]
Vanhempainyhdistyksen kotisivut (Arkistoitu – Internet Archive)
Vieraalla maalla (albumi)

| Vieraalla maalla Miljoonasade |
| --- | --- | --- |

Studioalbumin tiedot
 Äänitetty : Kaktus-studio Lepakko (kappale ”Vieraalla maalla”)
 Julkaistu: 7. maaliskuuta 1994
 Tuottaja(t): Timo Lindström (vast.)
 Tyylilaji: poprock
 Kesto: 21.50
Miljoonasateen muut julkaisut
| Hevonen ja Madonna 1993 | Vieraalla maalla 1994 | Käärmeenkantaja 1994 |
Vieraalla maalla on suomalaisen Miljoonasade-yhtyeen kahdeksas studioalbumi. Se julkaistiin 7. maaliskuuta 1994.
Kappaleet

Kaikki kappaleet sanoittanut Heikki Salo ja sovittanut Miljoonasade, ellei toisin mainittu.
Vieraalla maalla – 2.49 (säv. ja san. Trad., sov. Matti Nurro)
Ilkikurinen tango – 4.12 (säv. Olli Heikkinen)
Valokuvalle – 3.00 (säv. Jarmo Hovi)
Paimenpojan kiitoslaulu – 1.35 (säv. Heikki Salo)
Tulitikku – 3.43 (säv. Maarit Hurmerinta)
Tango kesäyö – 3.12 (säv. Heikkinen)
Kultaiset lehmukset – 3.19 (säv. Salo)
Muusikot

Antti Heerman
Olli Heikkinen
Jarmo Hovi
Ari Laaksonen
Markku Kivelä
Matti Nurro
Pekka Nättinen
Mari Rantasila
Heikki Salo
Ilpo Viitala
Muusikot > Muuta

Timo Lindström – vastaava tuottaja
Risto Närhi – äänittäjä
Antti Kirvesmäki – äänittäjä, miksaaja (kappale 1)
Dan Tigerstedt – miksaaja
Pauli Saastamoinen – masteroija (Finnvox)
Birgit Pulkkinen – layout
Aiheesta muualla

Vieraalla maalla Discogsissa (englanniksi)
Viimapää

Viimapää
Viimapää (sindariksi Amun Sûl) on kukkula J. R. R. Tolkienin luomassa fiktiivisessä Keski-Maassa. Viimapää on eteläisin Viimavaarojen kukkulajonosta Arnorissa. Se sijaitsee Suuren idäntien pohjoispuolella noin puolessavälissä Kontua ja Rivendelliä.
Kukkula on noin 300 metriä ympäröivää maata korkeammalla ja siellä sijaitsi vartiotorni Arnorin kuningaskunnan aikoihin. Vahtitorni ja linnoitukset poltettiin ja tuhottiin vuonna 1409 Kolmatta Aikaa, mutta sen yläosa on edelleen tasainen ja sitä ympäröi kivikehä. Huipulta johtaa pohjoiseen vuoriston linnoitukset yhdistävä polku. Alun perin tornissa oli yksi seitsemästä palantíristä.
Teoksessa Taru sormusten herrasta kerrotaan, kuinka Frodo haavoittuu Viimapäällä vakavasti. Pakomatkalla Briistä Konkari ja hobitit välttelevät päätietä ja lähestyvät Viimapäätä pohjoisesta. Huipulla he löytävät viestin Gandalfilta ja huomaavat lähestyvät sormusaaveet. Yön laskeuduttua sormusaaveet hyökkäävät heidän leiriinsä ja niiden johtaja pistää Morgulin terällä Frodoa olkapäähän. Vaikka muut seurueen jäsenet saavat ajettua sormusaaveet pois, olkapäässä oleva aseen terä ajautuu kohti Frodon sydäntä ja on koitua hänelle kohtalokkaaksi.
Vähä Hämeenkatu

Vähä Hämeenkatu (ruots. Lilla Tavastgatan) on noin 600 metriä pitkä katu Turun keskustassa I kaupunginosassa Aurajoen itäpuolella. Vähä Hämeenkatu alkaa Kiinamyllynkadusta ja päättyy Uudenmaankatuun. Kadun loppupäässä kohoaa Vartiovuorenmäki, jonka huipulla sijaitseva C. L. Engelin suunnittelema observatorio on suoraan Vähä Hämeenkadun katulinjan jatkeena. Kadun alkupään päättenä on Tyksin kantasairaalan alueella oleva vanha portinvartijan talo ja lasarettimuseo.
Vähä Hämeenkadun poikkikatuja ovat Kaivokatu, Kerttulinkatu, Hovioikeudenkatu ja Kellonsoittajankatu. Hovioikeudenkatu ja Kellonsoittajankatu sijatsevat samassa linjassa. Hovioikeudenkatu on Vähä Hämeenkadun pohjoispuolella ja päättyy Hämeenkatuun. Kellonsoittajankatu on Vähä Hämeenkadun eteläpuolella ja päättyy Itäiseen Pitkäkatuun. Kellonsoittajankatu alkoi aiemmin vasta Kaarinankadun risteyksestä, mutta 1930-luvulla katua pidennettiin Vähä Hämeenkadulle saakka ja se yhdistyi nykyiseen Hovioikeudenkatuun.
Historia

Suurin osa kadun varren rakennuksista on rakennettu 1960-luvulla purkamalla vanhat 1800-luvun lopulla ja 1900-luvun alussa rakennetut puutalot. Vain kaksi ennen sotia rakennettua asuinrakennusta on säästynyt purkamiselta. Samalla kun Vähä Hämeenkatua reunustaviin kortteleihin kaavoitettiin uusia elementtikerrostaloja, katua levennettiin. Alun perin Vähä Hämeenkatu oli noin 18 metriä leveä, mutta nykyisin katu on kapeimmillaan jopa 22 metriä ja leveimmillään jopa 30 metriä. Kadun leventäminen on mahdollistanut runsaasti kadunvarsipysäköintipaikkoja autoille sekä eheän puurivistön istuttamisen melkein koko kadun pituudelle.
Rakennuksia

Asunto Oy Kiinanmylly (Vähä Hämeenkatu 1) valmistunut 2016, Arkkitehtitoimisto Sigge
Asunto Oy Kaivonkartano (Vähä Hämeenkatu 3) valmistunut 1966, Reino Lukander
Asunto Oy Vähä-Hämeenkatu 2, valmistunut 2000, arkkitehti Matti Pasanen
Asunto Oy Turun Marskinhovi (Vähä Hämeenkatu 4), valmistunut 1999, arkkitehti Matti Pasanen
Asunto Oy Vähä Hämeenkatu 5, valmistunut 1969, arkkitehti Veijo Kahra
Asunto Oy Kerttulinkatu 10 (Vähä Hämeenkatu 7), valmistunut 1968, arkkitehti Veijo Kahra
Asunto Oy Vähä-Häme (Vähä Hämeenkatu 6), valmistunut 1965, arkkitehti Aarne Ehojoki
Asunto Oy Vähä-Hämeenkatu 8a, valmistunut 1962
Asunto Oy Kerttulinkatu 12 (Vähä Hämeenkatu 8b) valmistunut 1961, arkkitehti Olli Vahtera
Asunto Oy Vähä Hämeenkatu 9, valmistunut 1963, arkkitehti Heikki Sarainmaa
Asunto Oy Turun Hovioikeudenkatu 4 (Vähä Hämeenkatu 11b) valmistunut 1962, arkkitehti Heikki Sarainmaa
Asunto Oy Vähä Hämeenkatu 10a, valmistunut 1911 (Kaarlo Thomander) ja 1914 (Adrian Thomander)
Asunto Oy Kerttulintörmä (Vähä Hämeenkatu 12a) valmistunut 1967, arkkitehti Reino Lukander
Asunto Oy Hovinkulma (Vähä Hämeenkatu 12b) valmistunut 1957, arkkitehti Viljo Laitsalmi
Kerttulin vanhainkoti, valmistunut 1988, suunniteltu Turun kaupungin talorakennusosastolla
Asunto Oy Kurki (Vähä Hämeenkatu 15) valmistunut 1928, arkkitehti J. E. Arola
Asunto Oy Uudenmaankatu 6b (Vähä Hämeenkatu 17) valmistunut 1959, arkkitehti Tuomo Kuukka
Asunto Oy Hämölä (Vähä Hämeenkatu 14) valmistunut 1970, arkkitehti Pekka Aho
Asunto Oy Turun Uudenmaankatu 8 (Vähä Hämeenkatu 16) valmistunut 1962, arkkitehti Osmo Salokannel
Vuokralautakunta

Vuokralautakunta on Suomessa 1909–1934 käytössä ollut kunnallinen elin, jollainen tuli olla melkein jokaisessa kunnassa. Lautakunnan tehtävänä oli vuokranantajan ja vuokralaisen välisten riitojen käsittely ja sovittelu torpan, lampuotitilan ja mäkitupa-alueen vuokrauksessa. Lisäksi lautakunta valvoi vuokralaisen etuja vuokrasopimusta tehtäessä ja rekisteröitäessä. Kunnissa, joissa oli vähäinen määrä vuokranantajia ja vuokralaisia, lautakunnan tehtävät saattoi hoitaa kunnallislautakunta. Jos kunnassa tarvittiin useampia vuokralautakuntia, saattoi kuntakokous päättää niiden perustamisesta. Vuonna 1934 vuokralautakuntien tehtävät siirrettiin asutuslautakunnille.
Tuomioistuin ei ottanut vuokrasuhdetta koskevaa riitaa käsiteltäväkseen, ellei asiaa sitä ennen ollut soviteltu vuokralautakunnassa. Lautakunnan päätökseen saattoi hakea muutosta paikkakunnan oikeudesta 60 päivän kuluessa päätöksestä.
Vuokralautakunnassa tuli olla puheenjohtaja ja kuntakokouksen päätöksen mukaan kaksi tai neljä varsinaista jäsentä. Lisäksi valittiin varapuheenjohtaja ja kaksi tai neljä varajäsentä, jotka esteellisyystapauksissa astuivat puheenjohtajan ja varsinaisen jäsenen sijaan. Puheenjohtajat ja jäsenet valittiin kolmeksi vuodeksi kerrallaan. Vuokranantajat ja vuokralaiset valitsivat kummatkin puolet jäsenistä ja varajäsenistä. Lautakuntaan valitut jäsenet valitsivat ulkopuolisen puheenjohtajan ja varapuheenjohtajan. Äänten mennessä tasan suoritti valinnan kihlakunnanoikeus.
Vuokralautakunta kokoontui puheenjohtajan kutsusta ja se oli päätösvaltainen, kun paikalla oli puheenjohtaja ja vähintään kaksi jäsentä. Lautakunnan suorittaessa katselmuksia tuli paikalla olla puheenjohtajan lisäksi vain kaksi jäsentä. Puheenjohtajan palkkion suuruuden päätti aluksi senaatti myöhemmin valtioneuvosto, ja se maksettiin valtion varoista. Katselmuspalkkiot jaettiin vuokranantajien ja vuokralaisten maksettavaksi.
Volímes

| Volímes Βολίμες |
| --- | --- |
 Volímes
 Koordinaatit: 37°52′30″N, 20°39′29″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Jooniansaaret
Alueyksikkö:  Zákynthos
Kunta:  Zákynthos
Hallinto:  
 – Asutustyyppi:  kylä
 – Kallikrates-koodi:  3301050101
Korkeus:  430 m
Väkiluku (2021):  392
Aikavyöhyke:  UTC+2
 – Kesäaika:  UTC+3
Postinumero:  290 91
Suuntanumero(t):  2695
Infobox OKVirheellinen NIMI-arvo: 
Volímes (kreik. Βολίμες, kath.kreik. Βολίμαι, Volímai) eli Káto Volímes (kreik. Κάτω Βολίμες on Kreikan kylä, joka sijaitsee Zákynthoksen saarella. Se kuuluu hallinnollisesti Zákynthoksen kuntaan, Zákynthoksen alueyksikköön ja Jooniansaarten alueeseen. Kylän väkiluku on 392 (2021).
Volímesin Pyhän Georgioksen luostari (Moní Agíou Georgíou ton Krimnón).
Volímesin kylä eli Káto Volímes (”Ala-Volímes”) sijaitsee Zákynthoksen pohjoisissa sisäosissa noin 33 kilometriä luoteeseen saaren keskuksesta Zákynthoksen kaupungista ja linnuntietä noin 2,5 kilometriä sisämaahan saaren länsirannikosta. Se on rakennettu noin 430 metrin korkeuteen merenpinnasta laskettuna. Volímesin lähellä sijaitsee Pyhän Georgioksen luostari (Moní Agíou Georgíou ton Krimnón). Kylän itäpuolella sijaitsee Áno Volímesin kylä (”Ylä-Volímes”).
Volímes muodostaa myös laajemman kyläyhdyskunnan (Δημοτική Κοινότητα Βολιμών, Dimotikí Koinótita Volimón), johon kuuluvat varsinaisen Volímesin kylän lisäksi kylät Ágios Nikólaos, Askós, Eliés, Koríthi ja Varvára sekä saaren luoteisrannikon edustalla sijaitseva Ágios Andréasin saari. Koko yhdyskunnan väkiluku on 534 (2021).
Aiheesta muualla

Kuvia tai muita tiedostoja aiheesta Volímes Wikimedia Commonsissa
Vihtakosken voimalaitos

Vihtakosken voimalaitos sijaitsee Jänisjoessa Joensuussa entisen Kiihtelysvaaran kunnan alueella. Oy Wärtsilä Ab:n rakennuttama voimalaitos valmistui vuonna 1952 ja se toimitti alun perin sähköä Uuden Värtsilän rautasulatolle. Voimalaitosta peruskorjattiin vuosina 1985 ja 1989. Oy Wärtsilä Ab:n seuraaja Oy Metra Ab myi voimalaitoksen yhdessä muiden Jänisjoen voimalaitosten (Ruskeakosken, Saarion ja Vääräkosken) kanssa Pohjois-Karjalan Sähkö Oy:lle tammikuussa 1991. Voimalaitos on peruskorjattu vuonna 2007.
Tekniset tiedot

Teho 1,4 MW
Putouskorkeus 8,3 m
Suunnitteluvirtaama 21 m3/s
Vuosienergia 6 900 MWh
Videoessee

Videoessee on videosisältö, jossa kuten kirjoitetussa esseessä pohdiskellaan jotain aihetta. Videoessee hyödyntää ilmaisussaan elävän kuvan rakennetta ja kieltä.
Suosio

Vaikka videoesseen juuret ovat akatemiassa, niiden suosio on dramaattisesti kasvanut verkkovideoiden jakamissivustojen kuten YouTuben ja Vimeon ilmestymisen myötä. Vaikka videoesseitä tehdään pääasiassa viihdesisällöiksi, niitä voi myös käyttää esimerkiksi opetuksessa. Vuonna 2021 ilmestynyt Netflix-sarja Voir toi elokuvaa käsittelevät videoesseet suoratoistopalveluihin.
Kritiikkiä

Tubettaja BluShades kritisoinut YouTubessa julkaistuja videoesseitä siitä, että niiden akateeminen vakuuttava ulosanti voi saada katsojan ottamaan niissä esitetyt argumentit faktoina, vaikka kyseessä olisivat vain tekijöidensä mielipiteet.
Tunnettuja videoesseistejä

ContraPoints
Every Frame a Painting
Lindsay Ellis
Hbomberguy
Innuendo Studios
Kogonada
Shaun
Philosophy Tube
Wave

Wave (tunnettu portugaliksi nimellä ”Vou Te Contar”) on Antônio Carlos Jobimin säveltämä ja sanoittama bossa nova -kappale vuodelta 1967. Ensimmäinen versio on Jobimin albumilta Wave vuodelta 1967, jolle sovituksen teki saksalainen kapellimestari ja säveltäjä Claus Ogerman. Kappaleessa yhdistyvät Jobimin ja yleensäkin bossa novan taustalla olevat vaikutteet, ennen kaikkea brasilialainen samba ja yhdysvaltalainen jazz.
Frank Sinatra nauhoitti Jobimin itsensä sanoittaman version vuonna 1967. Äänitteen piti tulla albumille Francis Albert Sinatra & Antonio Carlos Jobim, mutta se jätettiin myöhemmälle Sinatra & Company -levylle. Kappaleen ovat nauhoittaneet myös muun muassa Oscar Peterson, Ahmad Jamal ja Biréli Lagrène.
Waun taistelu

Waun taistelu oli toisessa maailmansodassa Japanin ja liittoutuneiden välinen taistelu Waun kaupungista Uudessa-Guineassa. Taistelu alkoi 29. tammikuuta 1943 ja päättyi kaksi päivää myöhemmin liittoutuneiden voittoon. taistelussa kaatui arviolta 1 200 japanilaissotilasta ja 349 liittoutuneiden sotilasta. Japanilaiset eivät onnistuneet valtaamaan kaupunkia taistelussa. Myöhemmin liittoutuneet hyökkäsivät kaupungin kautta Laeen ja Salamauaan vallaten kaupungit japanilaisilta 16. syyskuuta 1943 mennessä.
Vihernappaajat

| Vihernappaajat |
| --- | --- |
 Harmaapäänappaaja (Mionectes rufiventris)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Napsijat Pipromorphidae
Suku::  Vihernappaajat Mionectes  Cabanis, 1844
Katso myös
   Vihernappaajat Wikispeciesissä   Vihernappaajat Commonsissa 
Infobox OKNimi-testi OK: 
Vihernappaajat (Mionectes) on napsijoiden heimoon kuuluva lintusuku. Sukuun kuuluu 5 lajia.
Vihernappaajiin (Mionectes) kuuluvia lajeja

Harmaapäänappaaja (Mionectes rufiventris)
Pikkuvihernappaaja (Mionectes macconnelli)
Vihernappaaja (Mionectes oleagineus)
Viiruvihernappaaja (Mionectes olivaceus)
Vuorivihernappaaja (Mionectes striaticollis)
Aiheesta muualla

ITIS: Mionectes (englanniksi)
Vihersampi

| Vihersampi |
| --- | --- |

Uhanalaisuusluokitus
 Erittäin uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Osaluokka::  Rustokiillesuomuiset Chondrostei
Lahko::  Sampikalat Acipenseriformes
Heimo::  Sammet Acipenseridae
Alaheimo::  Acipenserinae
Suku::  Acipenser
Laji::  medirostris
Kaksiosainen nimi
 Acipenser medirostris  Ayres, 1854 
Synonyymit
 Acipenser acutirostris Ayres, 1854 
Katso myös
   Vihersampi Wikispeciesissä   Vihersampi Commonsissa 
Infobox OKVirheellinen NIMI-arvoIUCN-testi OK: 
Vihersampi (Acipenser medirostris) on sampien (Acipenseridae) heimoon kuuluva pohjoisella Tyynellämerellä tavattava kalalaji. Kalan tieteellinen lajinimi medirostris viittaa sen keskimittaiseen kuonoon. Venäjällä tavattavan mikadosammen (A. mikadoi) katsottiin pitkään kuuluvan samaan lajiin, mutta niistä on sittemmin löydetty suuria eroja.
Koko ja ulkonäkö

Vihersampi on tavallisesti noin kahden metrin mittainen ja noin 20 kilogramman painoinen. Se voi kasvaa enintään 2,7 metrin mittaiseksi ja painaa enimmillään 159 kilogrammaa. Sen pään ja ruumiin väritys vaihtelee tummanvihreästä oliivinvihreään. Kyljissä on pitkittäiset oliivinvihreät juovat. Vihersammella on kyljessä rivissä 22–33 luukilpeä, selkäpuolella 7–12 ja vatsapuolella 5–12. Selkäevässä lajilla on 35–44 ruotoa ja peräevässä 21–32 ruotoa. Sen ensimmäisessä kiduskaaressa on 15–26 siivilähammasta.
Levinneisyys ja elintavat

Vihersampea tavataan Pohjois-Amerikan rannikolla alueella Alaskan kaakkoisosista Meksikoon asti. Se on anadrominen vaelluskala, ja nykyisin sen tiedetään kutevan vain kolmessa yhdysvaltalaisessa joessa, jotka ovat Roguejoki Oregonissa sekä Klamathjoki ja Sacramentojoki Kaliforniassa. Vielä 1900-luvun alussa kutujokia oli seitsemän. Vihersampi elää tavallisesti alle 80 metrin syvyisissä vesissä. Kansainvälinen luonnonsuojeluliitto luokitteli lajin vuonna 2006 silmälläpidettäväksi, lähestulkoon vaarantuneeksi.
Vihersampinaaras saavuttaa sukukypsyyden 1,8–2,1-metrisenä ja koiras 1,5–1,8-metrisenä. Kutu on 3–5 vuoden välein, jolloin ne siirtyvät makeaan veteen helmikuussa ja kutevat huhti-kesäkuussa. Munia on painokiloa kohden 2 800, ja ne ovat suurempia kuin muilla sammilla. Syntymänsä jälkeen se viettää 1–4 ensimmäistä vuottaan makeassa vedessä ennen siirtymistään mereen. Vihersampi voi elää yli 50 vuotiaaksi. Sen ravintoa ovat katkaravut, ravut, madot, katkat ja siirat.
Nuori yksilö Sacramentojoesta.
Wayne Allard

Wayne Allard
Alan Wayne Allard (s. 2. joulukuuta 1943) on yhdysvaltalainen republikaanisen puolueen poliitikko. Hän istui Yhdysvaltain senaatissa Coloradosta vuodesta 1997 vuoteen 2009.
Allard syntyi Fort Collinsissa ja on varsinaiselta ammatiltaan eläinlääkäri. Hän oli ennen senaattorinuraansa istunut vuodesta 1991 Yhdysvaltain edustajainhuoneen jäsenenä.
Allard pääsi Yhdysvaltain senaattiin viiden prosenttiyksikön äänierolla Tom Stricklandiin. Hänet valittiin uudelleen vuonna 2002. Hän ei asettunut enää ehdolle vuonna 2008.
Vladimir Bierko

| Vladimir Bierko |
| --- | --- |
Näyttelijä(t):  Julian Sands
Kesto:  24:n tuotantokausi 5
Ensi- esiintyminen:  3:00pm–4:00pm
Viimeinen esiintyminen:  5:00am–6:00am
Henkilötiedot
Ammatti:  liikemies, miljonääri, poliitikko
Sukupuoli:  mies
Kotipaikka:  Venäjä
Kuolinsyy:  Jack Bauerin tappama
Suhteet
Infobox OKNimi-testi OK: 
Julian Sands, Bierkon näyttelijä
Vladimir Bierko on kuvitteellinen hahmo yhdysvaltalaisessa televisiosarjassa 24. Hahmoa esittää brittiläinen näyttelijä Julian Sands. Bierko esiintyy yhtenä sarjan pääroistoista viidennellä tuotantokaudella.
Henkilöhistoria > Tausta

Vladimir Bierko oli Venäjän rikkaimpiin miehiin kuuluva liikemies, joka ansaitsi valtaisan, miljardien arvoisen omaisuutensa hankkimalla öljyrikkaita maa-alueita ja harjoittamalla asekauppaa. Tuntemattomista syistä Bierko kannatti ja rahoitti Keski-Aasiassa toimivan, Venäjän presidentti Juri Suvarovin salamurhaamiseen pyrkivän venäläisen terroristijärjestön toimintaa. Venäjän turvallisuuspalvelu FSB oletti hänen olevan pelkästään terroristijärjestön kannattaja, mutta kolme kuukautta ennen viidennen tuotantokauden tapahtumia Bierko katosi tuntemattomille ja ryhtyi tukemansa terroristijärjestön johtajaksi.
Näihin aikoihin Yhdysvaltain presidentti Charles Loganin kansliapäällikkö Walt Cummingsille työskentelevä entinen CIA-agentti James Nathanson otti yhteyttä Bierkoon ja lupasi luovuttavansa terroristeille Sentox VX1-hermokaasua sisältäviä kanistereita, jotka oli hankittu Omicron International -yhtiön varapääjohtaja Christopher Hendersonilta. Bierko suunnitteli kuljettavansa kanisterit Yhdysvalloista Venäjälle ja sittemmin käyttävänsä hermokaasua Moskovan väestön tappamiseen, mutta hän ei ollut tietoinen siitä, että Nathanson, Cummings, Henderson ja Logan olivat mukana Yhdysvaltain hallinnon korkea-arvoisten virkamiesten välisessä salaliitossa. Salaliittolaisten pyrkimyksenä oli antaa Bierkon kuljetaa kanisterit Keski-Aasiaan, minkä jälkeen salaliittolaiset laukaisisivat ne kauko-ohjaimella; tämän jälkeen Yhdysvallat saisi tekosyyn ”varmistaa Keski-Aasian sisäinen turvallisuus”, jolloin yhdysvaltalaisjoukot miehittäisivät Keski-Aasian strategisesti merkittävät öljykentät ja täten takaisivat Yhdysvaltain geopoliittisen aseman tulevaisuudessa.
Aiheesta muualla

Vladimir Bierko 24-Wikissä (englanniksi)
Vihernuolimyrkkysammakko

| Vihernuolimyrkkysammakko |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Nuolimyrkkysammakot Dendrobatidae
Alaheimo::  Dendrobatinae
Suku::  Dendrobates
Laji::  auratus
Kaksiosainen nimi
 Dendrobates auratus  Girard, 1855 

Katso myös
   Vihernuolimyrkkysammakko Wikispeciesissä   Vihernuolimyrkkysammakko Commonsissa 
Infobox OKNimi-testi OKIUCN-testi OK: 
Vihernuolimyrkkysammakko (Dendrobates auratus) on nuolimyrkkysammakkojen heimoon kuuluva keskiamerikkalainen sammakkolaji. Sen kanta on elinvoimainen. Laji on erittäin myrkyllinen.
Ulkoasu

Vihernuolimyrkkysammakko kasvaa noin neljän senttimetrin pituiseksi. Sen pohjaväri on metallisen vihreä, jossa on mustia laikkuja. Lajin levinneisyys on vaikuttanut niin, että pohjaväreissä saattaa olla suuriakin alueellisia eroja.
Levinneisyys

Lajia esiintyy Keski-Amerikassa Costa Rican, Nicaraguan, Kolumbian ja Panaman alueilla. Vihernuolimyrkkysammakko elelee yleisesti sademetsissä sekä plantaaseilla.